pythainlp/thaigov-v2-corpus-22032023 huggingface dataset:
วันจันทร์ที่ 28 มิถุนายน 2564
ปลัด วธ. เป็นประธานการประชุมเพื่อเตรียมความพร้อมในการชี้แจงงบประมาณต่อคณะกรรมาธิการวิสามัญฯ ตามแนวทางในการพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. ๒๕๖๕
การประชุมเพื่อเตรียมความพร้อมในการชี้แจงงบประมาณต่อคณะกรรมาธิการวิสามัญฯ ตามแนวทางในการพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. ๒๕๖๕
วันที่ ๒๘ มิถุนายน ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมเพื่อเตรียมความพร้อมในการชี้แจงงบประมาณต่อคณะกรรมาธิการวิสามัญฯ ตามแนวทางในการพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. ๒๕๖๕ โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้บริหาร ข้าราชการ และเจ้าหน้าที่ที่เกี่ยวข้อง เข้าร่วม ณ ศูนย์ประชุมกระทรวง วัฒนธรรม ชั้น ๘ กระทรวงวัฒนธรรม
วันจันทร์ที่ 20 ธันวาคม 2564
นายกฯ ชื่นชม “บาส - ปอป้อ” สร้างประวัติศาสตร์คว้าแชมป์แบดมินตันโลก
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม แสดงความยินดีหลังรับทราบข่าวดีของวงการกีฬาไทยและประเทศไทย ที่แบดมินตัน คู่ผสมไทย "บาส - ปอป้อ" หรือ "บาส" เดชาพล พัววรานุเคราะห์ และ "ปอป้อ" ทรัพย์สิรี แต้รัตนชัย คว้าแชมป์รายการล่าสุด TotalEnergies BWF World Championships 2021 ประเภทแบดมินตันคู่ผสม ที่เมืองอูเอลบา ประเทศสเปน
.
โดยนายกรัฐมนตรีชื่นชมนักกีฬาทั้งสองคน และทีมงานทุกคนที่เป็นความสุขและความภูมิใจของคนไทย โดยเป็นคู่ผสมคู่แรกของประเทศไทยที่คว้าแชมป์โลกได้สำเร็จ
.
พร้อมส่งกำลังใจและขอบคุณนักกีฬา และผู้มีส่วนเกี่ยวข้องกับประวัติศาสตร์ความสำเร็จนี้ นับเป็นการมอบของขวัญปีใหม่ให้ประชาชนและแฟนกีฬาในไทย ซึ่งทั้งสองคนมีผลงานที่ยอดเยี่ยมหลายรายการตลอดปี 2564 และเป็นแบบอย่างให้กับเยาวชน ถึงความมุ่งมั่น ตั้งใจ ทุ่มเท และพัฒนาต่อยอดสิ่งที่ชอบและประสบความสำเร็จ
#ไทยคู่ฟ้า#ร่วมต้านโควิด19
-------------------
วันพุธที่ 25 พฤษภาคม 2565
รองนายกฯ อนุทิน ปลื้มมาเลเซียให้ความสนใจนโยบายกัญชา เพื่อประโยชน์ทางการแพทย์ของไทย ยกไทยเป็นต้นแบบ เตรียมเดินทางมาศึกษาดูงานเชิงนโยบายและกฎหมาย เห็นพ้องเป็นพืชให้ประโยชน์มากกว่าโทษ
รองนายกฯ อนุทิน ปลื้มมาเลเซียให้ความสนใจนโยบายกัญชา เพื่อประโยชน์ทางการแพทย์ของไทย ยกไทยเป็นต้นแบบ เตรียมเดินทางมาศึกษาดูงานเชิงนโยบายและกฎหมาย เห็นพ้องเป็นพืชให้ประโยชน์มากกว่าโทษ
วันที่ 24 พ.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้เปิดเผยถึงผลการหารือกับ นาย Khairy Jamaluddin ABU BAKARรมว.สาธารณสุข มาเลเซีย ในช่วงการเข้าร่วมการประชุมสมัชชาอนามัยโลก สมัยที่ 75 ณ นครเจนีวา สมาพันธรัฐสวิส ว่าเป็นที่น่ายินดีที่มาเลเซียให้ความสนใจต่อนโยบายสนับสนุนการใช้ประโยชน์กัญชา กัญชง ทางการแพทย์และเพื่อประโยชน์ทางเศรษฐกิจ ที่ประเทศไทยกำลังดำเนินการอยู่ในขณะนี้
ทั้งนี้ รมว.สาธารณสุข ของมาเลเซีย ระบุระหว่างการหารือว่า มาเลเซียยกให้ไทยเป็นต้นแบบในการผลักดันเชิงนโยบายได้สำเร็จเพื่อใช้ประโยชน์จากทั้งกัญชา กัญชง และพืชกระท่อม โดยเฉพาะในส่วนของพืชกระท่อมนั้นมีการใช้มากในมาเลเซียยังถือเป็นยาเสพติดและผิดกฎหมาย
“ในการหารือ รมว.สาธารณสุข มาเลเซีย เห็นพ้องกับประเทศไทยว่ากัญชา กัญชง และพืชกระท่อม เป็นพืชที่ให้ประโยชน์มากกว่าโทษหากกำหนดแนวทางการใช้อย่างรัดกุมและเหมาะสม ซึ่งรองนายกรัฐมนตรีของไทยได้ย้ำว่ารัฐบาลไทยได้กำหนดแผนงานตามแนวโยบาย กฎหมาย และแนวทางอย่างชัดเจน เพื่อดูแลไม่ให้เกิดการใช้ผิดวัตถุประสงค์” น.ส.ไตรศุลี กล่าว
รองโฆษกประจำสำนักนายกรัฐมนตรี กล่าวว่า นายอนุทินได้ให้ข้อมูลแก่ รมว.สาธารณสุข มาเลเซีย ถึงความคืบหน้าในการดำเนินการด้านต่าง ๆ ในไทย ทั้งในส่วนของกฎหมายนั้น การให้ความรู้ความเข้าใจแก่ประชาชนในมิติต่าง ๆ ทั้งกฎหมาย การเพาะปลูก และโอกาสทางธุรกิจ
ทั้งนี้ รมว.สาธารณสุข มาเลเซีย แสดงความประสงค์ที่จะนำคณะเดินทางมาศึกษาดูงานเกี่ยวกับการผลักดันเชิงนโยบายในประเทศไทยซึ่งรองนายกรัฐมนตรีก็ได้ตอบรับว่าประเทศไทยจะแบ่งปันประสบการณ์การดำเนินทางนโยบายและทางปฏิบัติแก่มาเลเซียด้วยความยินดี
วันอังคารที่ 16 พฤศจิกายน 2564
นายกฯ เยี่ยมชมบูธนิทรรศการกลุ่มจังหวัดภาคใต้ฝั่งอันดามัน ก่อนเป็นประธานการประชุม ครม.สัญจร จ.กระบี่ เผยเป็นกำลังใจให้เด็ก ๆ ทุกคน ขอให้ตั้งใจเรียน เน้นการเรียนภาษาที่สอง
นายกฯ เยี่ยมชมบูธนิทรรศการกลุ่มจังหวัดภาคใต้ฝั่งอันดามัน ก่อนเป็นประธานการประชุม ครม.สัญจร จ.กระบี่ เผยเป็นกำลังใจให้เด็ก ๆ ทุกคน ขอให้ตั้งใจเรียน เน้นการเรียนภาษาที่สอง
วันนี้ (16 พ.ย.64) เวลา 08.00 น. ณ โรงแรมโซฟิเทลกระบี่ โภคีธรา แอนด์ สปา รีสอร์ท จ.กระบี่ นายธนกร วังบุญคงชนะ โฆษกประจำสำนักนายกรัฐมนตรี เผยว่า ก่อนเป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ ฝั่งอันดามัน (กระบี่ ตรัง พังงา ภูเก็ต ระนอง และสตูล) และเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 1/2564 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการกลุ่มจังหวัดภาคใต้ฝั่งอันดามัน ที่หน่วยงานในพื้นที่สังกัดกระทรวงต่าง ๆ นำมาจัดแสดง ประกอบด้วย นิทรรศการของกรมการพัฒนาชุมชน กระทรวงมหาดไทย OTOP Mobile จังหวัดกระบี่ นำเสนอผลิตภัณฑ์พื้นถิ่นอาทิ เครื่องจักสานจากปาล์ม กาแฟชะมด กระทรวงศึกษาธิการ นำเสนอ กศน. ปักหมุด Platform เพื่อติดตามการศึกษากลุ่มเป้าหมายพิเศษ ด้านกระทรวงการอุดมศึกษา วิทยาศาสตร์ วิจัยและนวัตกรรม นำเสนอผ้าปาเต๊ะสมบัติพิเศษ ซึ่งผ่านกระบวนการเคลือบสิ่งทอ คือกันน้ำ กัน UV ต้านแบคทีเรีย วิจัยโดยสำนักงานพัฒนาวิทยาศาสตร์และเทคโนโลยีแห่งชาติ กระทรวงดิจิทัลเพื่อเศรษฐกิจและสังคม นำเสนอการวางโครงการสื่อสารลงใต้ดินใน จ.กระบี่ ในจังหวัดกระบี่ กระทรวงวัฒนธรรม นำเสนอการลอยกระทงวิถีใหม่สืบสานประเพณีไทย โดยนายกรัฐมนตรีได้เยี่ยมชมนิทรรศการพร้อมสอบถามข้อมูลต่าง ๆ กับทุกบูธด้วยความสนใจ
โอกาสนี้ นายกรัฐมนตรียังได้พูดคุยกับเด็กนักเรียนที่มารอต้อนรับ โดยเด็ก ๆ พูดว่า “รักท่านนายกฯ จะเป็นกำลังใจให้ท่านนายกฯ” ซึ่งนายกรัฐมนตรีก็ได้ตอบไปว่า “นายกฯ ก็รักเด็ก ๆ ทุกคนและจะเป็นกำลังใจให้ ขอให้เด็ก ๆ ทุกคนตั้งใจเรียน และให้เน้นการเรียนภาษาที่สองด้วย”
หลังจากนี้ นายกรัฐมนตรีจะได้เป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ฝั่งอันดามัน 6 จังหวัด และการประชุมคณะรัฐมนตรีอย่างเป็นทางการ นอกสถานที่ต่อไป
------------------------------------
วันเสาร์ที่ 9 เมษายน 2565
รัฐบาลโดยกระทรวงวัฒนธรรม จับมือภาคีเครือข่ายทางวัฒนธรรม จัดงาน “ใต้ร่มพระบารมี ๒๔๐ ปี กรุงรัตนโกสินทร์”
รัฐบาลโดยกระทรวงวัฒนธรรม จับมือภาคีเครือข่ายทางวัฒนธรรม จัดงาน “ใต้ร่มพระบารมี ๒๔๐ ปี กรุงรัตนโกสินทร์”
รัฐบาลโดยกระทรวงวัฒนธรรม จับมือภาคีเครือข่ายทางวัฒนธรรม จัดงาน “ใต้ร่มพระบารมี ๒๔๐ ปี กรุงรัตนโกสินทร์” เพื่อน้อมรำลึกในพระมหากรุณาธิคุณและเทิดพระเกียรติพระมหากษัตริย์ไทยแห่งราชวงศ์จักรี เที่ยวชมวัง พิพิธภัณฑ์ เข้าวัดไหว้พระขอพรเสริมสิริมงคล เรียนรู้สืบสานมรดกศิลปวัฒนธรรมของชาติ รอบเกาะรัตนโกสินทร์ ระหว่างวันที่ ๒๐ - ๒๔ เมษายน นี้
วันพุธที่ 6 กรกฎาคม 2565
รฟม. จับมือพันธมิตรมอบสิทธิประโยชน์ให้แก่ผู้ใช้บริการรถไฟฟ้ามหานคร สายฉลองรัชธรรม (MRT สายสีม่วง) ตลอดปี 2565
--------------------------------------------------
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ร่วมมือกับ บริษัท บัตรกรุงไทย จำกัด (มหาชน) บริษัท บัตรกรุงศรีอยุธยา จำกัด บริษัท แอดวานซ์ ไวร์เลส เน็ทเวอร์ค จำกัด และธนาคารซิตี้แบงก์ มอบสิทธิประโยชน์ให้กับผู้ใช้บริการรถไฟฟ้ามหานคร สายฉลองรัชธรรม (MRT สายสีม่วง) ดังนี้
1) บริษัท บัตรกรุงไทย จำกัด (มหาชน)
มอบสิทธิพิเศษส่วนลด 30 บาท ให้แก่ผู้ใช้บริการ MRT สายสีม่วง ที่ซื้อหรือเติมเงินในบัตรโดยสารผ่านบัตรเครดิต KTC ณ ห้องออกบัตรโดยสาร เป็นเงินตั้งแต่ 400 บาทขึ้นไปต่อรายการ และใช้คะแนนสะสม KTC FOREVER 299 คะแนน ตั้งแต่วันนี้ - 31 ธันวาคม 2565 รายละเอียดเพิ่มเติม https://www.ktc.co.th
2) บริษัท บัตรกรุงศรีอยุธยา จำกัด
มอบเครดิตเงินคืน 10% ให้แก่ผู้ใช้บริการ MRT สายสีม่วง เมื่อใช้บัตรเครดิตกรุงศรีที่ร่วมรายการรูดซื้อ/เติมเงินในบัตรโดยสาร หรือแตะจ่ายผ่านระบบ EMV Contactless ที่สถานีรถไฟฟ้า และแลกคะแนนผ่านแอปพลิเคชัน CHOOSE ภายในเดือนที่ทำรายการ โดยการแลกกรุงศรี พอยต์ ทุก 300 พอยต์ รับเครดิตเงินคืน 10% (30 บาท) หรือแลกกรุงศรี พอยต์ทุก 1,000 พอยต์ รับเครดิตเงินคืน 10% (100 บาท) ตั้งแต่วันนี้ - 31 ธันวาคม 2565 รายละเอียดเพิ่มเติมที่ www.krungsricard.com
3) บริษัท แอดวานซ์ ไวร์เลส เน็ทเวอร์ค จำกัด
มอบส่วนลดให้แก่ลูกค้าเอไอเอสที่ใช้เอไอเอสพอยท์ 1 พอยท์ แลกรับส่วนลด 30 บาท ในการเติมเงินหรือออกบัตรโดยสาร เป็นเงินตั้งแต่ 300 บาทขึ้นไปต่อรายการ ณ ห้องออกบัตรโดยสาร MRT สายสีม่วง ทุกวันศุกร์ วันเสาร์ และวันอาทิตย์ ตั้งแต่วันนี้ - 31 ธันวาคม 2565
4) ธนาคารซิตี้แบงก์
มอบสิทธิพิเศษสำหรับผู้ใช้บริการที่ใช้บัตรเครดิตซิตี้ แคชแบ็ก แพลตตินั่ม ในการซื้อ/เติมเงินในบัตรโดยสาร ที่ห้องออกบัตรโดยสารเป็นเงินตั้งแต่ 300 บาทขึ้นไปต่อรายการ หรือแตะจ่ายผ่านระบบ EMV Contactless ที่สถานีรถไฟฟ้า จะได้รับเครดิตเงินคืน 10% โดยจำกัดการรับเครดิตเงินคืนรวมสูงสุด 500 บาท ตั้งแต่วันนี้ - 31 มกราคม 2566
ผู้ใช้บริการที่ใช้บัตรเครดิตซิตี้ประเภทอื่น ๆ ตามที่ธนาคารกำหนด จะได้รับเครดิตเงินคืนสูงสุด 100% เท่ากับยอดใช้จ่าย เมื่อซื้อหรือเติมเงินในบัตรโดยสารที่ห้องออกบัตรโดยสาร เป็นเงินตั้งแต่ 300 บาทขึ้นไป/รายการ หรือแตะจ่ายผ่านระบบ EMV Contactless เป็นเงินตั้งแต่ 15 บาทขึ้นไป/เที่ยว และใช้คะแนนสะสมซิตี้รีวอร์ดขั้นต่ำ 3,000 คะแนน ในการแลกรับเครดิตเงินคืน ตั้งแต่วันนี้ - 31 ธันวาคม 2565
ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันจันทร์ที่ 22 พฤศจิกายน 2564
รู้ยัง? วัยรุ่นอายุต่ำกว่า 20 ปี ฝังยาคุมกำเนิดฟรี @รพ.เครือข่าย สปสช. ทั่วประเทศ ป้องกันปัญหาท้องไม่พร้อม
....
กระทรวงสาธารณสุข (สธ.) เผย วัยรุ่นที่มีอายุต่ำกว่า 20 ปี สามารถเข้ารับการคุมกำเนิดได้ฟรี ทั้งการฝังยาคุมกำเนิดหรือห่วงอนามัย ณ รพ.เครือข่ายของสำนักงานหลักประกันสุขภาพแห่งชาติ (สปสช.) ทุกแห่งทั่วประเทศ เพื่อป้องกันและแก้ไขปัญหาการตั้งครรภ์ไม่พร้อม
.
การฝังยาคุมกำเนิด จะมีทั้งชนิด 1 หลอด ที่คุมกำเนิดได้ 3 ปี และชนิด 2 หลอด ที่คุมกำเนิดได้นาน 5 ปี ซึ่งเป็นการคุมกำเนิดที่มีประสิทธิภาพสูง สะดวก หมดปัญหาการลืมกินยาเม็ดคุมกำเนิด โดยจะฝังใต้ผิวหนังบริเวณท้องแขน และถอดออกเมื่อครบกำหนด
.
สำหรับวัยรุ่นที่ประสบปัญหาท้องไม่พร้อมหรือปัญหาอื่น ๆ สามารถขอรับคำปรึกษาได้ที่สายด่วน 1663 ในเวลา 09.00 – 21.00 น. ของทุกวัน
#ไทยคู่ฟ้า#ร่วมต้านโควิด19
-------------------
วันพุธที่ 22 ธันวาคม 2564
พลเอก ประยุทธ์ จันทร์โอชา นายกรัฐมนตรี มอบคำขวัญเนื่องในวันเด็กแห่งชาติ ประจำปี 2565
พลเอก ประยุทธ์ จันทร์โอชา นายกรัฐมนตรี มอบคำขวัญเนื่องในวันเด็กแห่งชาติ ประจำปี 2565
พลเอก ประยุทธ์ จันทร์โอชา นายกรัฐมนตรี มอบคำขวัญเนื่องในวันเด็กแห่งชาติ ประจำปี 2565 ว่า
“รู้คิด รอบคอบ รับผิดชอบต่อสังคม”
วันอังคารที่ 14 กันยายน 2564
พม. รับชายชราไร้บ้าน ป่วยเป็นมะเร็งโพรงจมูก ระยะที่ 3 เข้าคุ้มครองสวัสดิภาพในบ้านบางแค กรุงเทพฯ
พม. รับชายชราไร้บ้าน ป่วยเป็นมะเร็งโพรงจมูก ระยะที่ 3 เข้าคุ้มครองสวัสดิภาพในบ้านบางแค กรุงเทพฯ
วันนี้ (14 ก.ย. 64) เวลา 13.30 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะโฆษกกระทรวง พม. ลงพื้นที่ ณ ศูนย์พัฒนาการจัดสวัสดิการสังคมผู้สูงอายุบ้านบางแค (บ้านบางแค) เพื่อรับชายชราวัย 76 ปี ที่ป่วยเป็นมะเร็งโพรงจมูก ระยะที่ 3 ลุกลามขึ้นดวงตา เคยนอนอยู่ริมคลองหลังวัดแห่งหนึ่ง ในพื้นที่เขตธนบุรี กทม. เข้าคุ้มครองสวัสดิภาพ
นางสาวแรมรุ้ง กล่าวว่า จากกรณีชายชราวัย 76 ปี ป่วยเป็นมะเร็งโพรงจมูก ระยะที่ 3 ลุกลามขึ้นดวงตา เคยนอนอยู่ริมคลองหลังวัดแห่งหนึ่ง ในพื้นที่เขตธนบุรี กทม. โดยมีพลเมืองดีพบเห็นชายชราดังกล่าวนอนหมดสติ จึงได้แจ้งไปยังมูลนิธิมารับตัวไปส่งยังโรงพยาบาล จากนั้น กระทรวง พม. โดยกรมกิจการผู้สูงอายุ (ผส.) ได้ลงพื้นที่เข้าช่วยเหลือ พบว่า ชายชราดังกล่าวไม่มีญาติ ไม่มีบ้าน อาศัยอยู่เพียงลำพังในเพิงพักริมคลองบางไส้ไก่ ใกล้วัดแห่งหนึ่ง และได้มอบถุงยังชีพเพื่อช่วยเหลือในเบื้องต้น ต่อมาได้ประสานกับโรงพยาบาลในพื้นที่เพื่อติดตามการรักษาอาการของชายชราดังกล่าว โดยมีการตรวจหาเชื้อโควิด-19 แต่ไม่พบเชื้อ และยังคงต้องได้รับการรักษาโรคมะเร็งที่โพรงจมูกอย่างต่อเนื่อง เพราะอยู่ในระยะที่ 3 ซึ่งสภาพร่างกายไม่สามารถช่วยเหลือตัวเองได้
นางสาวแรมรุ้ง กล่าวต่อไปว่า วันนี้ กระทรวง พม. โดย ผส. ได้รับชายชราดังกล่าวเข้ามาคุ้มครองสวัสดิภาพ ณ ศูนย์พัฒนาการจัดสวัสดิการสังคมผู้สูงอายุบ้านบางแค(บ้านบางแค) กทม. หลังจากที่เข้ารับการรักษาจากโรงพยาบาลเสร็จเรียบร้อยแล้ว ซึ่งต่อไป ได้วางแผนการดูแลด้านสุขภาพ พร้อมทั้งฟื้นฟูสภาพร่างกายและจิตใจ โดยมีทั้งนักสังคมสงเคราะห์ พยาบาล และนักกายภาพบำบัด คอยดูแลใกล้ชิดอย่างต่อเนื่อง
นางสาวแรมรุ้ง กล่าวเพิ่มเติมว่า หากพบเห็นกลุ่มเปราะบางทั้งเด็ก คนพิการ ผู้สูงอายุ คนเร่ร่อน ไร้บ้าน และผู้ด้อยโอกาสประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479 บริการ 24 ชั่วโมง และ 3) สำนักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมและความมั่นคงของมนุษย์ (อพม.) ทั่วประเทศ
วันจันทร์ที่ 20 มิถุนายน 2565
กรมวิทยาศาสตร์และเทคโนโลยีกลาโหม ร่วมกับ สำนักงานพัฒนาวิทยาศาสตร์และเทคโนโลยีแห่งชาติ (สวทช.)โดยเขตอุตสาหกรรมชอฟต์แวร์ประเทศไทย ศูนย์บริหารจัดการเทคโนโลยี ภายใต้ สวทช.
กำหนดจัดกิจกรรมการแข่งขันหุ่นยนต์ภายในประเทศ รายการ "Robolnnovator Challenge 2022" ชิงถ้วยพระราชทานรางวัลสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
ระหว่างวันที่ ๑๕-๑๙ มิ.ย.๖๕ ณ ลานกิจกรรมชั้น ๒ ศูนย์การค้าเซียร์ รังสิต จว.ปทุมธานี โดยมีวัตถุประสงค์เพื่อส่งเสริมความรู้ด้านเทคโนโลยีระบบอัตโนมัติ หุ่นยนต์ และระบบอัจฉริยะ (Automation Robotics & Intelligent System : ARI) แก่ นวัตกร นักพัฒนาเทคโนโลยี ผู้ประกอบการ อาจารย์ นิสิต นักศึกษา และบุคคลทั่วไปที่สนใจรวมทั้งบุคลากรในสังกัดกระทรวงกลาโหม โดยมุ่งหวังให้บุคลากรดังกล่าวสามารถนำความรู้ไปต่อยอดการวิจัยพัฒนา สู่การนำไปใช้ในเชิงพาณิชย์อย่างยั่งยืน
วันอังคารที่ 24 สิงหาคม 2564
กสร. เดินหน้ายกระดับพนักงานตรวจแรงงาน เร่งแก้ปัญหาการค้ามนุษย์และการบังคับใช้แรงงาน
กรมสวัสดิการและคุ้มครองแรงงานเพิ่มศักยภาพพนักงานตรวจแรงงานในการรับและพิจารณาวินิจฉัยคำร้อง มุ่งป้องกันและแก้ไขปัญหาการค้ามนุษย์ด้านแรงงานและการบังคับใช้แรงงานอย่างมีประสิทธิภาพ สนองนโยบายรัฐบาล ด้านความมั่นคง
นางโสภา เกียรตินิรชา รองอธิบดีกรมสวัสดิการและคุ้มครองแรงงาน (กสร.) กล่าวในฐานะโฆษกกรม และประธานเปิดโครงการพัฒนาศักยภาพพนักงานตรวจแรงงานในการรับและพิจารณาวินิจฉัยคำร้องเพื่อป้องกันและแก้ไขปัญหาการค้ามนุษย์ด้านแรงงานและการบังคับใช้แรงงานว่า จากรายงานสถานการณ์การค้ามนุษย์ ประจำปี 2564 ประเทศไทยถูกลดระดับจาก Tier 2 เป็น Tier 2 Watch List กระทรวงแรงงานในฐานะหน่วยงานหลักที่รับผิดชอบ “ด้านการป้องกัน” ตามนโยบายรัฐบาล ภายใต้ยุทธศาสตร์ชาติ 20 ปี ด้านความมั่นคง แผนปฏิบัติการด้านการป้องกันและแก้ไขปัญหาการค้ามนุษย์ พ.ศ. 2561 – 2580 ในการกำกับดูแลของ พลเอก ประวิตร วงษ์สุวรรณ รองนายกรัฐมนตรี ที่ดูแลในเรื่องการป้องกันและแก้ไขปัญหาการค้ามนุษย์โดยตรง และนายสุชาติ ชมกลิ่น รัฐมนตรีว่าการกระทรวงแรงงานยังคงเดินหน้าในการขจัดปัญหาการค้ามนุษย์ให้หมดไปจากประเทศไทย และพัฒนากระบวนการทำงานเพื่อขจัดปัญหาการค้ามนุษย์ในทุกมิติอย่างต่อเนื่อง จึงได้มอบหมายให้กรมสวัสดิการและคุ้มครองแรงงาน ในฐานะด่านหน้าในการขับเคลื่อนงานด้านการป้องกันและแก้ไขปัญหาการค้ามนุษย์ด้านแรงงาน ตลอดจนภารกิจด้านการคุ้มครองแรงงานให้ลูกจ้างได้รับสิทธิประโยชน์ตามกฎหมาย เพื่อไม่ตกเป็นผู้เสียหายจากการค้ามนุษย์ การพัฒนาศักยภาพพนักงานตรวจแรงงานให้มีความรู้ ความสามารถ และทักษะในการปฏิบัติงาน ถือเป็นการเตรียมความพร้อม และเพิ่มสมรรถนะให้พนักงานตรวจแรงงานของกรมสามารถปฏิบัติงานได้อย่างมีประสิทธิภาพ
โฆษก กสร. ได้กล่าวเพิ่มเติมว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) กรมจึงได้ดำเนินการจัดฝึกอบรมในรูปแบบออนไลน์ผ่านวีดิทัศน์ทางไกล (Cat Conference) โดยมีระยะเวลาการอบรม จำนวน 5 วัน ระหว่างวันที่ 24 - 27 และวันที่ 30 สิงหาคม 2564 ผู้เข้ารับการฝึกอบรมประกอบด้วยพนักงานตรวจแรงงานจากส่วนกลางและส่วนภูมิภาค จำนวน 150 คน โดยมุ่งหวังยกระดับสถานการณ์การค้ามนุษย์ในประเทศไทยให้ดีขึ้นอย่างยั่งยืน
วันเสาร์ที่ 16 กรกฎาคม 2565
โฆษกรัฐบาลมั่นใจ นายกฯ-รมต.แจงซักฟอกฉลุย เผยทุกคนเตรียมข้อมูลแน่นปึ้ก วอนฝ่ายค้านอย่าอภิ
โฆษกรัฐบาลมั่นใจ นายกฯ-รมต.แจงซักฟอกฉลุย เผยทุกคนเตรียมข้อมูลแน่นปึ้ก วอนฝ่ายค้านอย่าอภิปรายนอกประเด็น-ขุดเรื่องเดิมที่เคยแจงแล้วมาพูดซ้ำ
วันที่ 16 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงการอภิปรายไม่ไว้วางใจว่า มั่นใจว่าการบริหารประเทศตลอดระยะเวลาที่ผ่านมาของรัฐบาล มุ่งแก้ปัญหาต่าง ๆ ของประเทศ โดยเฉพาะปัญหาเศรษฐกิจ ปัญหาโควิด-19 ปัญหาผลกระทบสงครามรัสเซีย-ยูเครน และปัญหาความขัดแย้งของคนในประเทศได้เป็นที่น่าพอใจ ทั้งนี้ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รวมถึงรัฐมนตรีที่ถูกอภิปรายนั้น ต่างเตรียมข้อมูลเพื่อชี้แจงและทำความเข้าใจกับประชาชนอย่างครบถ้วน ดังนั้น เชื่อว่าไม่มีอะไรน่ากังวล แต่ขอให้ฝ่ายค้านอย่าอภิปรายนอกประเด็น หรืออภิปรายในเรื่องอดีตที่เคยได้ชี้แจงไปแล้วหลายรอบ เพื่อไม่ให้ประชาชนรู้สึกเบื่อหน่าย หรือนำข้อมูลที่ไม่ได้ผ่านการตรวจมาก่อน ได้ยินแต่เขาเล่าว่าแล้วก็รีบนำมาอภิปราย ซึ่งมีแต่จะทำให้เกิดการประท้วงวุ่นวาย จนต้องเสียเวลาของสภาฯ ไปโดยเปล่าประโยชน์
“ขอให้ฝ่ายค้านรู้จักเคารพกติกา เคารพข้อบังคับของสภาฯ ด้วย ไม่ใช่จ้องแต่จะเบี่ยงเบนประเด็นเพื่อหาเรื่องตีกินไปเรื่อยจนประชาชนสับสน ขอให้ทำหน้าที่ของฝ่ายค้านอย่างสร้างสรรค์ งัดหลักฐานที่ว่าเป็นไม้เด็ดออกมาอภิปรายให้ได้เห็นว่ามีข้อเท็จจริงเป็นอย่างไร ไม่ใช่อภิปรายเรื่อยเปื่อยแล้วจบแบบมวยล้มต้มคนดูเหมือนที่ผ่านมา” นายธนกร กล่าว
วันจันทร์ที่ 21 มีนาคม 2565
กระทรวงกลาโหม ขอสดุดีความกล้าหาญและความเสียสละ "อส.ทพ.จิโรจน์ จิตวิสุทธิ์" สังกัด หน่วยเฉพาะกิจกรมทหารพรานที่42
#กลาโหม135ปี
วันจันทร์ที่ 25 ตุลาคม 2564
ปลัดวธ.เยี่ยมชมนิทรรศการของชุมชนคุณธรรมฯ วัดป่าบุก ชุมชนคุณธรรมฯ วัดท่าสบเมย และเยี่ยมชมผลิตภัณฑ์วัฒนธรรมไทย CPOT จังหวัดลำพูน
ปลัดวธ.เยี่ยมชมนิทรรศการของชุมชนคุณธรรมฯ วัดป่าบุก ชุมชนคุณธรรมฯ วัดท่าสบเมย และเยี่ยมชมผลิตภัณฑ์วัฒนธรรมไทย CPOT จังหวัดลำพูน
วันที่ ๒๕ ตุลาคม ๒๕๖๔ เวลา ๐๙.๔๕ น. นางยุพา ทวีวัฒนะกิจบวร ปลัดกระทรวงวัฒนธรรม กราบนมัสการพระเทพรัตนนายก เจ้าคณะจังหวัดลำพูน เจ้าอาวาสวัดพระธาตุหริภุญชัยวรมหาวิหาร เวียนเทียนรอบองค์พระบรมธาตุฯ ถวายโคมเป็นพุทธบูชา เยี่ยมชมนิทรรศการของชุมชนคุณธรรมฯ วัดป่าบุก ชุมชนคุณธรรมฯ วัดท่าสบเมย และเยี่ยมชมผลิตภัณฑ์วัฒนธรรมไทย CPOT โดยมีนายโกวิท ผกามาศ ผู้ตรวจราชการกระทรวงวัฒนธรรม นางสุภาพรรณ หมั่นเจริญ รองผู้ว่าราชการจังหวัดลำพูน นายบพิตร วิทยาวิโรจน์ วัฒนธรรมจังหวัดลำพูน นายพงษ์เทพ มนัสตรง ประธานสภาวัฒนธรรมจังหวัดลำพูน ผู้แทนองค์กรปกครองส่วนท้องถิ่น เจ้าหน้าที่และชาวชุมชนเข้าร่วม ณ วัดพระธาตุหริภุญชัยวรมหาวิหาร จังหวัดลำพูน
วันพฤหัสบดีที่ 18 สิงหาคม 2565
กระทรวงคมนาคมร่วมมือกับกองบัญชาการตำรวจภูธรภาค 1 ลงพื้นที่ตรวจสอบความเรียบร้อยการดำเนินงานด้านความปลอดภัย ณ จุดจอดรับส่งผู้โดยสารรังสิต
พร้อมกำชับเจ้าหน้าที่เข้มงวดดูแลความสะดวกปลอดภัยให้กับประชาชน
นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายในการให้หน่วยงานที่เกี่ยวข้องดูแลจัดระเบียบ สร้างความปลอดภัย และอำนวยความสะดวกในการเดินทางแก่ประชาชน จึงได้มอบหมายให้ นายสรพงศ์ ไพฑูรย์พงษ์ รองปลัดกระทรวงคมนาคม (หัวหน้ากลุ่มภารกิจด้านการขนส่ง) ลงพื้นที่ตรวจสอบความเรียบร้อยการดำเนินงานด้านความปลอดภัย ณ จุดจอดรับส่งผู้โดยสารรังสิต อำเภอธัญบุรี จังหวัดปทุมธานี กรณีเกิดเหตุทะเลาะวิวาทตามที่ปรากฎในสื่อออนไลน์ เมื่อวันที่ 8 สิงหาคม ที่ผ่านมา รวมทั้งกรณีที่มีการร้องเรียนเรื่องกลุ่มวินเถื่อน และผู้มีอิทธิพลในพื้นที่ โดยได้รับความร่วมมืออย่างดียิ่งจากกองบัญชาการตำรวจภูธรภาค 1 โดยมี พล.ต.ท. จิรพัฒน์ ภูมิจิตร ผู้บัญชาการตำรวจภูธรภาค 1 พล.ต.ต. ชุมพล ชาญชนะโยธิ ผู้บังคับการตำรวจภูธรจังหวัดปทุมธานี นายกิจจา สมสุข ผู้อำนวยการกองตรวจการขนส่งทางบก กรมการขนส่งทางบก และนายไพโรจน์ งามจรัส ผู้อำนวยการกองตรวจราชการ กระทรวงคมนาคม ร่วมลงพื้นที่ ในวันที่ 18 สิงหาคม 2565
นายสรพงศ์ ไพฑูรย์พงษ์ เปิดเผยว่า รัฐมนตรีว่าการกระทรวงคมนาคมมีความห่วงใยประชาชนผู้ใช้บริการในจุดจอดรับส่งผู้โดยสารทั่วประเทศ จึงมีข้อสั่งการให้หน่วยงานที่เกี่ยวข้องร่วมกันอำนวยความสะดวกปลอดภัยในการเดินทางของประชาชนผู้ใช้บริการ และเน้นย้ำให้เจ้าหน้าที่ผู้ปฏิบัติงานให้บริการปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัด รวมถึงการตรวจหาสารเสพติด กับพนักงานขับรถโดยสาร เพื่อสร้างความมั่นใจในการเดินทางของประชาชน โดย กรมการขนส่งทางบก และ บริษัท ขนส่ง จำกัด ได้มีมาตรการกำกับดูแลความปลอดภัยในการให้บริการกับประชาชน ทั้งการกำกับดูแลรถโดยสาร สถานีขนส่งผู้โดยสาร และพนักงานผู้ให้บริการ สำหรับการลงพื้นที่ในวันนี้ (18 สิงหาคม 2565) กระทรวงฯ ได้รับความร่วมมือจากผู้บัญชาการตำรวจภูธรภาค 1 และผู้บังคับการตำรวจภูธร จังหวัดปทุมธานี ร่วมลงพื้นที่ตรวจปัสสาวะเพื่อตรวจสอบการใช้สารเสพติดกับพนักงานขับรถโดยสาร ณ จุดจอดรับส่งผู้โดยสารรังสิต อำเภอธัญบุรี จังหวัดปทุมธานี ในโครงการ “วินรถตู้สีขาว ปลอดภัย ห่างไกลยาเสพติด” ซึ่งดำเนินการโดย สถานีตำรวจภูธรประตูน้ำจุฬาลงกรณ์ และฝ่ายบริหารงานงานสาธารณสุข กองสาธารณสุขและสิ่งแวดล้อม เทศบาลนครรังสิต จากการตรวจสอบจากทั้งหมด 34 คน ไม่พบพนักงานขับรถโดยสารใช้สารเสพติด รวมถึงตรวจสอบปัญหาผู้มีอิทธิพลในพื้นที่ โดยสอบถามผู้ให้บริการและพนักงานขับรถในพื้นที่แล้ว ยืนยันว่าไม่มีการกระทำความผิดดังกล่าว
ในโอกาสนี้ รองปลัดกระทรวงคมนาคมได้ตรวจติดตามการดำเนินงานด้านการอำนวยความสะดวกปลอดภัยให้มีความสงบเรียบร้อย สั่งการให้นายสถานีปรับปรุงความสว่างในพื้นที่จุดบริการขายตั๋ว ตรวจเยี่ยมให้กำลังใจผู้ปฏิบัติงาน โดยกำชับให้บริษัท ขนส่ง จำกัด มีนโยบายห้ามมิให้บุคคลผู้ก่อเหตุ เข้าพื้นที่อีก เพื่อมิให้เป็นเยี่ยงอย่างแก่บุคคลอื่นมากระทำความผิดในพื้นที่ขนส่งสาธารณะ และกำชับให้นายสถานีจุดจอดรับส่งผู้โดยสารรังสิตร่วมกับเจ้าหน้าที่ตำรวจ และหน่วยงานที่เกี่ยวข้อง หมั่นตรวจตราเพิ่มความเข้มงวด ในการดูแลความสะดวกปลอดภัยให้กับประชาชนผู้ใช้บริการขนส่งสาธารณะในพื้นที่ตามข้อสั่งการของรัฐมนตรีว่าการกระทรวงคมนาคม
นายสรพงศ์ ไพฑูรย์พงษ์ เปิดเผยเพิ่มเติมว่า กระทรวงคมนาคมได้ให้ความสำคัญอย่างยิ่งกับเรื่องการกวดขันวินัยของผู้ให้บริการในระบบขนส่งสาธารณะทั่วประเทศมาโดยตลอด เพื่อให้ประชาชนผู้ใช้บริการเกิดความมั่นใจในการใช้บริการในระบบขนส่งสาธารณะได้อย่างสะดวกและปลอดภัย ต่อไป
วันเสาร์ที่ 1 มกราคม 2565
รัฐมนตรีว่าการกระทรวงยุติธรรม อวยพรปีใหม่ 2565 ขอให้มีแต่ความสุข พร้อมยกระดับกระทรวงให้ทุกคนเชื่อมั่น การทำงานต้องโปร่งใสตรวจสอบได้
รัฐมนตรีว่าการกระทรวงยุติธรรม อวยพรปีใหม่ 2565 ขอให้มีแต่ความสุข พร้อมยกระดับกระทรวงให้ทุกคนเชื่อมั่น การทำงานต้องโปร่งใสตรวจสอบได้ เร่งประชาสัมพันธ์เชิงรุกให้ประชาชนรับรู้สิทธิ หวังทำให้ชาวบ้านเข้าถึงได้ง่าย
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า เนื่องในโอกาสวันขึ้นปีใหม่ 2565 ตนและข้าราชการ เจ้าหน้าที่กระทรวงยุติธรรม ขอส่งความปรารถนาดีไปยังพี่น้องประชาชนชาวไทยทุกท่าน ในปีที่ผ่านมาเราต้องก้าวผ่านอุปสรรคต่าง ๆ ในการทำงานจนสำเร็จได้ตามเป้าหมาย ซึ่งเป็นบทพิสูจน์ที่สำคัญยิ่ง ตนขอขอบคุณข้าราชการและเจ้าหน้าที่กระทรวงยุติธรรมทุกท่าน ที่ร่วมกันปฏิบัติภารกิจตามนโยบายที่วางไว้ด้วยสรรพกำลังของบุคลากรจากทุกหน่วยงานในสังกัดกระทรวงยุติธรรมอย่างเต็มความสามารถ ปีที่ผ่านมากระทรวงยุติธรรมในฐานะองค์กรหลักในการสร้างสังคมแห่งความเป็นธรรม บนรากฐานของความเท่าเทียม โดยนำความยุติธรรมไปสู่ประชาชนด้วยความสะดวก และรวดเร็ว รวมทั้งสร้างสังคมแห่งความปลอดภัย กระทรวงยุติธรรมได้บูรณาการการทำงานร่วมกับทุกหน่วยงานที่เกี่ยวข้อง และพร้อมเคียงข้าง สร้างความยุติธรรม ลดความเหลื่อมล้ำในสังคม ตามนโยบายของศูนย์ยุติธรรมสร้างสุข ยุติธรรมเชิงรุก สร้างสุขให้ประชาชน
"สำหรับทิศทางการทำงานต่อไปของกระทรวงยุติธรรม ผมได้กำหนดนโยบายการบริหารราชการเพื่อให้ประชาชนเข้าถึงกระบวนการยุติธรรมได้ง่ายและทั่วถึง ซึ่งให้ความสำคัญต่อการทำงานที่โปร่งใส ตรวจสอบได้ ให้ความเสมอภาคแก่ทุกฝ่าย ประชาสัมพันธ์เชิงรุกให้ประชาชนได้รับรู้ถึงสิทธิของตนเองในกระบวนการยุติธรรม พร้อมบูรณาการสร้างการมีส่วนร่วมจากทุกภาคส่วน เพื่อให้เกิดความเชื่อมั่นและศรัทธาแก่พี่น้องประชาชนว่ากระทรวงยุติธรรมเป็นที่พึ่งของประชาชนได้อย่างแท้จริง ในโอกาสเทศกาลปีใหม่นี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายที่ท่านเคารพนับถือ โปรดบันดาลความสุขความสมปรารถนา และกำลังใจแด่ทุกท่านรวมถึงครอบครัว มีสุขภาพแข็งแรง มีกำลังกาย กำลังใจที่เข้มแข็ง เพื่อร่วมกันสร้างสรรค์สิ่งดีงามให้บังเกิดแก่ประเทศชาติต่อไป สวัสดีปีใหม่ 2565"นายสมศักดิ์ กล่าว
วันจันทร์ที่ 25 กรกฎาคม 2565
กรมทางหลวงรายงานความคืบหน้าโครงการวงแหวนรอบเมืองโคราช คืบหน้าแล้วกว่า 85%
คาดแล้วเสร็จปี 2566 ช่วยแบ่งเบาการจราจรบนถนนมิตรภาพ
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า สำนักก่อสร้างทางที่ 2 กรมทางหลวง (ทล.) ได้ดำเนินการก่อสร้างโครงการก่อสร้างทางหลวงหมายเลข 290 ถนนวงแหวนรอบเมืองนครราชสีมา ระยะทางทั้งหมด 110 กิโลเมตร ใกล้แล้วเสร็จ โดยมีความคืบหน้าแล้วร้อยละ 85 โดยที่ผ่านมา ทล. ได้เปิดให้ใช้เส้นทางวงแหวนด้านใต้บางส่วน ระยะทางรวม 29.22 กิโลเมตร ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการบูรณาการพัฒนาด้านคมนาคมและระบบโลจิสติกส์ของภาคตะวันออกเฉียงเหนือ
โครงการก่อสร้างถนนวงแหวนรอบเมืองนครราชสีมา อยู่ในพื้นที่อำเภอปักธงชัย อำเภอเมืองนครราชสีมา และอำเภอโชคชัย จังหวัดนครราชสีมา รูปแบบเป็นถนนวงแหวนรอบเมืองที่มีขนาดใหญ่ และมีระยะทางยาวที่สุดในเขตพื้นที่ต่างจังหวัด ซึ่งถือเป็นถนนวงแหวนที่มีระยะทางยาวเป็นอันดับที่ 2 ของประเทศไทย รองมาจากถนนวงแหวนรอบนอกกรุงเทพฯ (ถนนกาญจนาภิเษก) จุดเริ่มต้นจากทางหลวงหมายเลข 2 (ถนนมิตรภาพ) ที่ กม. 126 บริเวณตำบลนากลาง อำเภอสูงเนิน ไปบรรจบทางหลวงแผ่นดินหมายเลข 304 (ถนนราชสีมา - กบินทร์บุรี) บริเวณตำบลไชยมงคล อำเภอเมืองนครราชสีมา โดยแบ่งการก่อสร้างออกเป็น 11 ตอน ได้แก่ ทิศเหนือ 4 ตอน (ระยะทางประมาณ 48 กิโลเมตร) ก่อสร้างแล้วเสร็จ 2 ตอน ที่เหลืออีก 2 ตอนอยู่ระหว่างดำเนินการก่อสร้าง และทิศใต้ 7 ตอน (ระยะทางประมาณ 62 กิโลเมตร) ก่อสร้างแล้วเสร็จ 2 ตอน ส่วนที่เหลืออีก 5 ตอน อยู่ระหว่างดำเนินการก่อสร้าง โดยตลอดแนวที่ถนนตัดผ่านนั้น พื้นที่ส่วนใหญ่เป็นที่ราบและพื้นที่เกษตรกรรม ทั้งนี้ ในปี 2549 ทล. ได้เริ่มก่อสร้างถนนวงแหวนรอบเมืองขึ้น เนื่องจากเป็นโครงการขนาดใหญ่จึงมีการแบ่งงานก่อสร้างออกเป็นช่วง ๆ เริ่มตั้งแต่ ทางหลวงหมายเลข 205 - ทางหลวงหมายเลข 224 ปัจจุบันยังเหลือการก่อสร้างอีกประมาณ 30 กิโลเมตร คิดเป็นร้อยละ 15 จากงบประมาณรวม 12,429 ล้านบาท ซึ่งคาดว่าจะแล้วเสร็จทั้งโครงการปี 2566
เมื่อดำเนินการก่อสร้างแล้วเสร็จ โครงการนี้จะเป็นเส้นทางที่สามารถระบายการจราจรที่คับคั่งบริเวณตัวเมืองนครราชสีมา รวมทั้งอำนวยความสะดวกให้ผู้ใช้เส้นทางและประชาชนในพื้นที่โดยรอบ ส่งเสริมศักยภาพทางด้านการคมนาคม การค้า การขนส่ง โดยรวมของภาคตะวันออกเฉียงเหนือ และสามารถรองรับการขยายตัวของผังเมืองรวมในอนาคต
นอกจากนี้ ทล. ขอความร่วมมือประชาชนผู้ใช้ทางปฏิบัติตามมาตรการ “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง สามารถสอบถามเส้นทางการเดินทางได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
วันจันทร์ที่ 1 สิงหาคม 2565
เฮ! ครม. เคาะเพิ่มเงินรายหัวฯ อนุบาล - ปวช. ลดภาระรายจ่าย นร. กว่า 11.5 ล้านคน หลังไม่ได้ปรับมานานกว่า 10 ปี
.....
ที่ประชุม ครม. (26 ก.ค. 65) เห็นชอบการปรับอัตราเงินอุดหนุนรายหัวตามความจำเป็นพื้นฐาน เพื่อลดภาระผู้เรียนและเพิ่มศักยภาพสถานศึกษาในการจัดการศึกษาขั้นพื้นฐาน 15 ปี ตั้งแต่ระดับก่อนประถมศึกษา ประถมศึกษา มัธยมศึกษา และ ปวช. ทั้งสถานศึกษาของรัฐและเอกชน ครอบคลุมการศึกษาในระบบ นอกระบบ และการศึกษาทางเลือก เริ่มปีงบประมาณ 2566 - 2569 ประกอบด้วย
.
ค่าใช้จ่ายด้านผู้เรียน : 1.ค่าอุปกรณ์การเรียน ปรับเพิ่มตามผลการศึกษาค่าใช้จ่ายจริงสำหรับอุปกรณ์การเรียนพื้นฐาน เริ่มปี 2566 และคงอัตราเดิมในปีต่อไป 2.ค่าเครื่องแบบ ปรับตามผลการศึกษาค่าใช้จ่ายจริงสำหรับเครื่องแบบนักเรียนครบ 1 ชุด และเพิ่มเติมอีก 1 ชุด เฉพาะผู้เรียนที่ผู้ปกครองถือบัตรสวัสดิการแห่งรัฐ
.
ค่าใช้จ่ายด้านสถานศึกษา : 1.ค่าจัดการเรียนการสอน 2.ค่ากิจกรรมพัฒนาคุณภาพผู้เรียน ทั้งในระบบและนอกระบบ โดยปีงบประมาณ 2566 จะเพิ่มขึ้น 2,259 ล้านบาท จากนั้นจะทยอยปรับขึ้นแบบขั้นบันไดถึงปีงบประมาณ 2569 ซึ่งจะเพิ่มจากปัจจุบันราว 8,066 ล้านบาท
.
นับเป็นการปรับเพิ่มอัตราเงินอุดหนุนฯ ในรอบกว่า 10 ปี โดยการปรับครั้งล่าสุด คือ ปี 2553 ขณะที่ปัจจุบันราคาสินค้าเปลี่ยนแปลงตลอดเวลา เพื่อช่วยแบ่งเบาภาระรายจ่ายของนักเรียนกว่า 11.5 ล้านคน รวมถึงพัฒนาคุณภาพการศึกษาไทย
#ไทยคู่ฟ้า#ร่วมต้านโควิด19
-------------------
วันศุกร์ที่ 2 กรกฎาคม 2564
ครม. ขยายเวลามาตรการภาษีสนับสนุนผู้บริจาคให้กองทุนเพื่อความเสมอภาคทางการศึกษาผ่านระบบ e - Donation ถึง ๓๑ ธันวาคม ๒๕๖๖
ครม.อนุมัติหลักการขยายเวลามาตรการภาษีสนับสนุนผู้บริจาคแก่กองทุนเพื่อความเสมอภาคทางการศึกษาผ่านระบบ e-Donation ถึง 31 ธ.ค.2566 ตามกรมสรรพากรเสนอ เพื่อช่วยเหลือผู้ขาดแคลนทุนทรัพย์ ลดความเหลื่อมล้ำการศึกษา เสริมสร้างและพัฒนาคุณภาพและประสิทธิภาพครู
คณะรัฐมนตรีอนุมัติหลักการการขยายเวลามาตรการภาษีสนับสนุนผู้บริจาคให้แก่กองทุนเพื่อความเสมอภาคทางการศึกษา ผ่านระบบ e - Donation ถึง 31 ธันวาคม 2566 ตามที่กรมสรรพากรเสนอ เพื่อช่วยเหลือผู้ขาดแคลนทุนทรัพย์ ลดความเหลื่อมล้ำในการศึกษา และเสริมสร้างและพัฒนาคุณภาพและประสิทธิภาพครู ตามที่รัฐธรรมนูญแห่งราชอาณาจักรไทยกำหนด
นายเอกนิติ นิติทัณฑ์ประภาศ อธิบดีกรมสรรพากร เปิดเผยว่า “คณะรัฐมนตรีอนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. …. (มาตรการภาษีสำหรับการบริจาคให้แก่กองทุนเพื่อความเสมอภาคทางการศึกษา) ตามที่กรมสรรพากรเสนอ ซึ่งเป็นการดำเนินการตามรัฐธรรมนูญแห่งราชอาณาจักรไทยที่กำหนดให้รัฐใช้มาตรการหรือกลไกทางภาษีให้ผู้บริจาคทรัพย์สินเข้ากองทุนฯ ได้รับประโยชน์ในการลดหย่อนภาษีด้วย เพื่อช่วยเหลือผู้ขาดแคลนทุนทรัพย์ ลดความเหลื่อมล้ำในการศึกษา และเสริมสร้างและพัฒนาคุณภาพและประสิทธิภาพครู โดยมีหลักการสรุปได้ดังนี้
๑. บุคคลธรรมดาที่บริจาคเงินให้แก่กองทุนฯ สามารถหักลดหย่อนได้เป็นจำนวนสองเท่าของจำนวนเงินที่บริจาค แต่เมื่อรวมกับค่าใช้จ่ายเพื่อสนับสนุนการศึกษาตามโครงการที่กระทรวงศึกษาธิการให้ความเห็นชอบแล้ว ต้องไม่เกินร้อยละสิบของเงินได้พึงประเมินหลังจากหักค่าใช้จ่ายและหักลดหย่อนอื่น ๆ แล้ว
๒. บริษัทหรือห้างหุ้นส่วนนิติบุดคลที่บริจาคเงินหรือทรัพย์สินให้แก่กองทุนฯ สามารถหักเป็นรายจ่ายได้เป็นจำนวนสองเท่าของรายจ่ายที่บริจาค แต่เมื่อรวมกับรายจ่ายที่จ่ายไปเป็นค่าใช้จ่าย เพื่อสนับสนุนการศึกษาตามโครงการที่กระทรวงศึกษาธิการให้ความเห็นชอบ และรายจ่ายที่จ่ายไปเป็นค่าใช้จ่ายในการจัดสร้างและการบำรุงรักษาสนามเด็กเล่น สวนสาธารณะ หรือสนามกีฬาของเอกชนที่เปิดให้ประชาชนใช้เป็นการทั่วไปโดยไม่เก็บค่าบริการใด ๆ หรือสนามเด็กเล่น สวนสาธารณะ หรือสนามกีฬาของทางราชการแล้วต้องไม่เกินร้อยละสิบของกำไรสุทธิก่อนหักรายจ่ายเพื่อการกุศลสาธารณะหรือเพื่อการสาธารณประโยชน์ และรายจ่ายเพื่อการศึกษาหรือเพื่อการกีฬา ตามมาตรา ๖๕ ตรี (๓) (ข) แห่งประมวลรัษฎากร
ทั้งนี้ ผู้ที่บริจาคให้แก่กองทุนฯ ตามข้อ ๑ และ ๒ จะต้องบริจาคผ่านระบบบริจาคอิเล็กทรอนิกส์ (e - Donation) ตั้งแต่วันที่ ๑ มกราคม พ.ศ. ๒๕๖๔ ถึงวันที่ ๓๑ ธันวาคม พ.ศ. ๒๕๖๖”
นายเอกนิติ นิติทัณฑ์ประภาศ อธิบดีกรมสรรพากร กล่าวสรุปว่า “กรมสรรพากรหวังเป็นอย่างยิ่งว่า มาตรการภาษีข้างต้นจะช่วยจูงใจให้ภาคเอกชนมีส่วนร่วมในการสนับสนุนงบประมาณหรือเงินทุนทางการศึกษา เพื่อให้เด็กและเยาวชนที่ขาดแคลนได้รับการสนับสนุนทางการศึกษาจนสำเร็จการศึกษาขั้นพื้นฐานอย่างเสมอภาคและเท่าเทียม ตลอดจนเพิ่มโอกาสในการพัฒนาทรัพยากรมนุษย์ซึ่งเป็นรากฐานในการพัฒนาประเทศให้มีคุณภาพ อันจะนำไปสู่การพัฒนาบุคลากรที่มีคุณภาพเพื่อการพัฒนาประเทศอย่างยั่งยืนต่อไป สอบถามข้อมูลเพิ่มเติมได้ที่สำนักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. ๑๑๖๑”
กรมสรรพากร สำนักงานเลขานุการกรม
โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
วันอังคารที่ 26 กรกฎาคม 2565
รองปลัดกระทรวงดิจิทัลฯ บรรยายพิเศษ เรื่อง “PDPA และ กระทรวงยุติธรรม”
รองปลัดกระทรวงดิจิทัลฯ บรรยายพิเศษ เรื่อง “PDPA และ กระทรวงยุติธรรม”
เมื่อวันที่ 26 กรกฎาคม 2565 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ทำหน้าที่ เลขาธิการคณะกรรมการคุ้มครองข้อมูลส่วนบุคคล และ อจ. ไพบูลย์ อมรภิญโญเกียรติ ที่ปรึกษา เลขาธิการฯ บรรยายพิเศษ " PDPA และ กระทรวงยุติธรรม" เพื่อเสริมสร้างความรู้ความเข้าใจเกี่ยวกับสาระสำคัญของ พ.ร.บ. คุ้มครองข้อมูลส่วนบุคคลฯ (PDPA) รวมทั้งแนวทางปฏิบัติเพื่อให้เป็นไปตามข้อกำหนดในกฎหมาย และผลกระทบที่มีต่อ บุคลากรกระทรวงยุติธรรม มีเนื้อหา ประกอบด้วย หลักการของ พ.ร.บ.ข้อมูลส่วนบุคคลฯ ขอบเขตการบังคับใช้ ผลกระทบ ตลอดจน แนวทางการดำเนินงานให้สอดคล้องกับกฎหมายและกรณีศึกษา นอกจากนี้ได้มีการ แลกเปลี่ยนความเห็นและตอบคำถามที่เกี่ยวข้อง
***********************
วันศุกร์ที่ 10 กันยายน 2564
กรมทางหลวง เร่งดำเนินการก่อสร้างทางหลวงหมายเลข 3191
ตอนตำบลมาบตาพุด - อำเภอ นิคมพัฒนา รวมทางลอดจุดตัดทางหลวงหมายเลข 3191 จังหวัดระยอง
นายศักดิ์สยาม ชิดชอบ รัฐมนตรีว่าการกระทรวงคมนาคม ได้ขับเคลื่อนโครงสร้างพื้นฐาน
ด้านคมนาคมในพื้นที่เขตพัฒนาพิเศษภาคตะวันออก โดยมอบนโยบายให้หน่วยงานที่เกี่ยวข้องเร่งดำเนินโครงการก่อสร้างที่อยู่ในความรับผิดชอบให้แล้วเสร็จตามกำหนดเวลา เพื่อลดต้นทุนการขนส่งและระบบโลจิสติกส์ และช่วยกระตุ้นเศรษฐกิจโดยเฉพาะภาคอุตสาหกรรมและการท่องเที่ยว รวมถึงยกระดับโครงสร้างพื้นฐานในพื้นที่ในภาคตะวันออก เพื่อเตรียมพร้อมเข้าสู่ประชาคมเศรษฐกิจอาเซียน (ASEAN Economic Community : AEC)ตามนโยบายของรัฐบาล
กรมทางหลวง (ทล.) กระทรวงคมนาคม รับมอบนโยบายดังกล่าว โดยสำนักก่อสร้างสะพานได้
เร่งดำเนินการก่อสร้างทางหลวงหมายเลข 3191 ตอนตำบลมาบตาพุด - อำเภอนิคมพัฒนา รวมทางลอดจุดตัดทางหลวงหมายเลข 3191 กับทางหลวงหมายเลข 3375 (เดิม) (แยกนิคมพัฒนา) ระหว่าง กม. ที่ 0+000 - กม. ที่ 13+600 รวมระยะทาง 13.6 กิโลเมตร โดยมีจุดเริ่มต้นโครงการที่ตำบลมาบตาพุด สิ้นสุดที่อำเภอนิคมพัฒนาจังหวัดระยอง ซึ่งเป็นหนึ่งในโครงการพัฒนาระเบียงเศรษฐกิจพื้นที่ภาคตะวันออก (EEC) เพื่อลดปัญหาการจราจรคับคั่งบริเวณท่าเรือมาบตาพุด นอกจากนี้เส้นทางดังกล่าวยังควบคุมการจราจรด้วยระบบสัญญาณไฟจราจร ซึ่งเป็นทางแยกที่มักเกิดอุบัติเหตุบ่อยครั้ง ประกอบกับทางหลวงหมายเลข 3191 มีการใช้ความเร็วค่อนข้างสูง อีกทั้งบนทางหลวงหมายเลข 3375 มีปริมาณรถบรรทุกและรถขนาดใหญ่จำนวนมากจึงทำให้มีอัตราการเกิดอุบัติเหตุค่อนข้างสูงและส่งผลกระทบถึงการจราจรในเส้นทางใกล้เคียง ดังนั้นเพื่อเป็นการแก้ปัญหาดังกล่าว ทล. จึงจัดทำโครงการก่อสร้างทางหลวงสายดังกล่าวเพื่อให้การเดินทางไปสู่นิคมอุตสากรรมมาบตาพุดสะดวกรวดเร็วขึ้นโดยก่อสร้างขยายความกว้างของถนนและอุโมงค์ เพื่อยกระดับตามแนวทางหลวงหมายเลข 3 ข้ามทางหลวงหมายเลข 3375 กับทางหลวงหมายเลข 3191
สำหรับรูปแบบโครงการก่อสร้างเป็นมาตรฐานทางชั้นพิเศษจากเดิม 4 ช่องจราจรเป็น 6 ช่องจราจร ผิวทางคอนกรีตเสริมเหล็ก กว้างช่องจราจรละ 3.50 เมตร ไหล่ทางด้านนอกกว้างข้างละ 2.50 เมตร แบ่งทิศทางการจราจร ไป - กลับ กว้างฝั่งละประมาณ 13 เมตร และก่อสร้างทางลอดแบบอุโมงค์ใต้ดิน (UNDERPASS) ขนาด 4 ช่องจราจร ไป - กลับ (แยกนิคมพัฒนา) พร้อมงานก่อสร้างสะพานคอนกรีตอัดแรง 2 แห่ง สะพานลอยคนเดินข้าม 2 แห่ง ก่อสร้างศาลาทางหลวงบริเวณสองข้างทาง เพื่ออำนวยความสะดวกให้กับประชาชนจำนวน 16 แห่ง พร้อมติดตั้งไฟฟ้าแสงสว่างตลอดเส้นทาง งบประมาณโครงการ 1,447,433,600 บาท ปัจจุบันการก่อสร้าง คืบหน้าแล้วกว่า 55% คาดว่าจะก่อสร้างแล้วเสร็จประมาณเดือนมิถุนายน 2565 ทั้งนี้เส้นทางดังกล่าวมีบางช่วงที่ดำเนินการและเปิดบริการเพื่ออำนวยความสะดวกแก่ประชาชนผู้ใช้เส้นทางแล้ว
เมื่อโครงการก่อสร้างแล้วเสร็จจะช่วยเพิ่มประสิทธิภาพการคมนาคมขนส่งและระบบโลจิสติกส์ ช่วยลดปัญหาการจราจรคับคั่งการขนส่งสินค้าบริเวณทางเข้าสู่ท่าเรือตำบลมาบตาพุด ช่วยยกระดับคุณภาพ การให้บริการ อำนวยความสะดวกในการเดินทางให้กับนักลงทุนและนักท่องเที่ยวในพี้นที่จังหวัดระยองตามแผนพัฒนาเศรษฐกิจและสังคมแห่งชาติในการเข้าสู่ AEC
วันอังคารที่ 16 สิงหาคม 2565
ครม. เคาะ ! ลดภาษีประจำปี แท็กซี่ สามล้อ มอเตอร์ไซค์วิน ลง 90% บรรเทาภาระค่าใช้จ่าย
.....
ที่ประชุม ครม. (16 ส.ค. 65) เห็นชอบร่างพระราชกฤษฎีกา ลดภาษีประจำปี สำหรับรถยนต์รับจ้าง รถยนต์รับจ้างสามล้อ และรถจักรยานยนต์สาธารณะ ที่ครบกำหนดเสียภาษีประจำปีระหว่างวันที่ 1 ต.ค. 65 - 30 ก.ย. 66 ลงร้อยละ 90 ของอัตราภาษีประจำปีท้าย พ.ร.บ. รถยนต์ พ.ศ. 2522 เพื่อช่วยบรรเทาความเดือดร้อนและภาระค่าใช้จ่ายของผู้ประกอบอาชีพขับรถสาธารณะ จากราคาพลังงานโลกมีการปรับตัวสูงขึ้น ดังนี้
.
-รถยนต์รับจ้าง (รถแท็กซี่)
น้ำหนักรถ 1,300 กก. เสียภาษี 68.50 บาท จากเดิม 685 บาท
น้ำหนักรถ 2,000 กก. เสียภาษี 106 บาท จากเดิม 1,060 บาท
.
-รถยนต์รับจ้างสามล้อ
น้ำหนัก 500 กก. เสียภาษี 18.50 บาท จากเดิม 185 บาท
.
-รถจักรยานยนต์สาธารณะ (อัตราภาษีจะคิดต่อคัน)
เสียภาษี 10 บาท จากเดิม 100 บาท
#ไทยคู่ฟ้า #ร่วมต้านโควิด19
-------------------
วันเสาร์ที่ 23 กรกฎาคม 2565
โฆษกรัฐบาล เผย  "นายกฯ" แนะประชาชนฉีดวัคซีนโควิด-19 และ/หรือไข้หวัดใหญ่ฟรี  ช่วยลดเสี่ยงโรคติดเชื้อระบบทางเดินหายใจ
โฆษกรัฐบาล เผย "นายกฯ" แนะประชาชนฉีดวัคซีนโควิด-19 และ/หรือไข้หวัดใหญ่ฟรี  ช่วยลดเสี่ยงโรคติดเชื้อระบบทางเดินหายใจ  ช่วงฤดูฝน  กทม. เพิ่มบริการตรวจและฉีดวัคซีนโควิด-19 วันเสาร์ Walk in  ณ ศูนย์เยาวชนกรุงเทพมหานคร (ไทย-ญี่ปุ่น) ดินแดง
วันนี้ (23 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชิญชวนประชาชนฉีดวัคซีนโควิด-19 และวัคซีนไข้หวัดใหญ่ ช่วยลดเสี่ยงการติดเชื้อในช่วงฤดูฝนนี้ เนื่องจากขณะนี้ เป็นช่วงฤดูฝน โรคโควิด-19 มีแนวโน้มการติดเชื้อเพิ่มขึ้นแล้ว ยังมีโอกาสติดเชื้อไวรัสไข้หวัดใหญ่เพิ่มมากขึ้นด้วย ซึ่งทั้ง 2 โรคเป็นโรคติดเชื้อระบบทางเดินหายใจเหมือนกัน มีอาการคล้ายกัน ซึ่งการใช้มาตรการป้องกันตนเองจากโรคโควิด-19 จะช่วยป้องกันการติดเชื้อไข้หวัดใหญ่ได้เช่นกัน ทั้งนี้ ประชาชนควรดูแลตนเอง ทั้งการสวมหน้ากากอนามัยเมื่ออยู่ในบริเวณที่ชุมชน เว้นระยะห่างระหว่างบุคคล และล้างมือบ่อยๆ ด้วยสบู่ หรือแอลกอฮอล์เจล ไม่ใช้ของส่วนตัวรวมกับคนอื่น หยุดกิจกรรมในสถานที่แออัด รวมถึงการฉีดวัคซีนป้องกันไข้หวัดใหญ่ จะช่วยลดความเสี่ยงที่จะเกิดโรคไข้หวัดใหญ่ได้ และผู้ที่ฉีดวัคซีนโควิด-19 ไปแล้ว ควรได้รับการฉีดวัคซีนไข้หวัดใหญ่ด้วย
ทั้งนี้ กระทรวงสาธารณสุขดำเนินตามนโยบายนายกรัฐมนตรี กระจายวัคซีนโควิด-19 และวัคซีนไข้หวัดใหญ่ ไปยังโรงพยาบาลและหน่วยบริการในพื้นที่ต่างๆ ทั่วประเทศ รวมทั้ง กทม. ยังเปิดให้บริการตรวจและฉีดวัคซีนโควิด-19 วันเสาร์ Walk in ณ ศูนย์ฉีดวัคซีนป้องกันโรคโควิด กรุงเทพมหานคร อาคารกีฬาเวสน์ 1 ศูนย์เยาวชนกรุงเทพมหานคร (ไทย-ญี่ปุ่น) ดินแดง สถานีกลางบางซื่อ โรงพยาบาลสังกัดกรุงเทพมหานคร 11 แห่ง โรงพยาบาลสังกัดอื่น ๆ 8 แห่ง ศูนย์บริการสาธารณสุข 69 แห่ง รวมทั้งบริการตรวจรักษาโควิด แบบเจอ แจก จบ ด้วย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 ผู้ป่วยรายใหม่ (รักษาตัวใน รพ.) จำนวน 2,578 ราย จำแนกเป็น ผู้ป่วยในประเทศ 2,577 ราย ผู้ป่วยมาจากต่างประเทศ 1 ราย ผู้ป่วยสะสม 2,350,028 ราย (ตั้งแต่ 1 มกราคม 2565) หายป่วยกลับบ้าน 1,877 ราย หายป่วยสะสม 2,349,142 ราย (ตั้งแต่ 1 มกราคม 2565) ผู้ป่วยกำลังรักษา 24,700 ราย เสียชีวิต 29 ราย เสียชีวิตสะสม 9,429 ราย (ตั้งแต่ 1 มกราคม 2565) จำนวนผู้ป่วยปอดอักเสบรักษาตัวอยู่ในโรงพยาบาล 886 ราย ///
วันอาทิตย์ที่ 2 มกราคม 2565
นายกฯ กำชับ อำนวยความสะดวกประชาชนเดินทางกลับจากภูมิลำเนา  เน้นย้ำ ลดอุบัติเหตุให้ได้มากที่สุด
นายกฯ กำชับ อำนวยความสะดวกประชาชนเดินทางกลับจากภูมิลำเนา  เน้นย้ำ ลดอุบัติเหตุให้ได้มากที่สุด
วันที่ 2 ม.ค. 65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม กำชับหน่วยงานที่เกี่ยวข้อง ไม่ว่าจะเป็น กระทรวงคมนาคม สำนักงานตำรวจแห่งชาติ กระทรวงมหาดไทย โดยกรมป้องกันและบรรเทาสาธารณภัย (ปภ.) ฯลฯ ดูแลอำนวยความสะดวกประชาชน ในการเดินทางกลับจากภูมิลำเนาและเดินทางกลับจากการท่องเที่ยวหลังเทศกาลปีใหม่ ซึ่งจะมีประชาชนเดินทางเข้ามาในพื้นที่กรุงเทพมหาครและปริมณฑลจำนวนมาก จึงให้ทุกหน่วยงานได้ดูแลด้านการจราจร ความปลอดภัย ลดอุบัติเหตุ ให้ปีใหม่ 2565 เป็นเทศกาลแห่งความสุข ปลอดภัย
น.ส.ไตรศุลี กล่าวว่า สำหรับมาตรการลดอุบัติเหตุในช่วงเทศกาลปีใหม่ 2565 ปภ. ได้มีการรณรงค์ภายใต้แนวคิด “ชีวิตวิถีใหม่ ขับขี่อย่างปลอดภัย ไร้อุบัติเหตุ” โดยสถิติอุบัติเหตุจากการเดินทางปีนี้ พบสาเหตุที่ทำให้เกิดอุบัติเหตุสูงสุด ส่วนใหญ่มาจาก ขับรถเร็ว ดื่มแล้วขับ ส่วนยานพาหนะที่เกิดอุบัติเหตุสูงสุด คือรถจักรยานยนต์ ช่วงเวลาที่เกิดอุบัติเหตุสูงสุด ได้แก่ ช่วงเวลา 18.00 – 21.00 น. ดังนั้น จึงขอให้ทุกหน่วยงาน ช่วยกันป้องกัน ระงับยับยั้งอุบัติเหตุทางถนน เพื่อลดการสูญเสียให้ได้มากที่สุด
น.ส.ไตรศุลี กล่าวว่า นายกรัฐมนตรี เน้นย้ำการบังคับใช้กฎหมายอย่างเคร่งครัด โดยต้องดำเนินการกับผู้ที่ฝ่าฝืนกฎจราจรทุกราย ไม่มีข้อยกเว้น เพราะถือเป็นปัจจัยสำคัญในการเกิดอุบัติเหตุ นำมาซึ่งความสูญเสีย พร้อมกันนี้ ยังขอความร่วมมือประชาชน ไม่ขับรถเร็วเกินกฎหมายกำหนด ดื่มไม่ขับ ขับขี่ยานพาหนะด้วยความระมัดระวัง ไม่ประมาท เพื่อลดความสูญเสียที่อาจเกิดขึ้นแก่ชีวิตและทรัพย์สินของตนเองและผู้อื่น และขอให้ประชาชนเดินทางด้วยความปลอดภัย ให้ขอพบเจอแต่สิ่งดีๆตลอดปี 2565 นี้
วันอังคารที่ 2 พฤศจิกายน 2564
บีโอไอดึงแบรนด์เครื่องใช้ไฟฟ้าระดับโลก ตั้งสำนักงานภูมิภาคในไทย
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน หรือ บีโอไอ และ H.E. Mrs. Serap Ersoy เอกอัครราชทูตตุรกีประจำประเทศไทย
ได้เข้าร่วมพิธีเปิดสำนักงานภูมิภาคแห่งใหม่ของบริษัทArçelik HitachiHome Appliancesซึ่งเป็นการร่วมทุนระหว่างบริษัทArçelikผู้ผลิตเครื่องใช้ไฟฟ้ารายใหญ่จากประเทศตุรกี ภายใต้แบรนด์Beko, Arçelik, Grundig, Defyร่วมกับHitachi Global Life Solutionsซึ่งเป็นบริษัทชั้นนำจากประเทศญี่ปุ่น การร่วมทุนของทั้งสองบริษัทเป็นการผสมผสานความเชี่ยวชาญระดับโลกทั้งด้านการวิจัยและพัฒนาระบบการผลิต รวมทั้งเครือข่ายการตลาด เพื่อสร้างความแข็งแกร่งให้กับแบรนด์ และได้เลือกประเทศไทยเป็นที่ตั้งสำนักงานภูมิภาค (Regional Headquarter)ณ อาคารสาทรสแควร์ กรุงเทพมหานคร โดยได้รับการส่งเสริมจากบีโอไอ
วันจันทร์ที่ 15 สิงหาคม 2565
ธ.ก.ส. พร้อมตรึงอัตราดอกเบี้ยเงินกู้ ลดภาระเกษตรกร
ธ.ก.ส. ประกาศตรึงอัตราดอกเบี้ยเงินกู้สำหรับเกษตรกร สถาบันเกษตรกรและผู้ประกอบการทางการเกษตร เพื่อลดภาระในช่วงดอกเบี้ยขาขึ้น พร้อมออกมาตรการดูแลภาระหนี้สินผ่านคลินิกหมอหนี้ การเติมสินเชื่อใหม่อัตราดอกเบี้ยต่ำ เพื่อเป็นค่าใช้จ่ายและการลงทุน
ธ.ก.ส. ประกาศตรึงอัตราดอกเบี้ยเงินกู้สำหรับเกษตรกร สถาบันเกษตรกรและผู้ประกอบการทางการเกษตร เพื่อลดภาระในช่วงดอกเบี้ยขาขึ้น พร้อมออกมาตรการดูแลภาระหนี้สินผ่านคลินิกหมอหนี้ การเติมสินเชื่อใหม่อัตราดอกเบี้ยต่ำ เพื่อเป็นค่าใช้จ่ายและการลงทุน ควบคู่การเติมศักยภาพการประกอบอาชีพทั้งการลดต้นทุนและการเพิ่มมูลค่าผลผลิต
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่คณะกรรมการนโยบายการเงิน (กนง.) มีมติให้ปรับขึ้นอัตราดอกเบี้ยนโยบาย 0.25% ต่อปี จาก 0.50% เป็น 0.75% ต่อปี ธ.ก.ส. ในฐานะสถาบันการเงินเฉพาะกิจของรัฐที่มีบทบาทในการดูแลภาคการเกษตรและการพัฒนาระบบเศรษฐกิจฐานรากของประเทศให้มีความเข้มแข็ง พร้อมตรึงอัตราดอกเบี้ยเงินกู้ทั้ง อัตราดอกเบี้ยลูกค้าสถาบันชั้นดี (MLR) อัตราดอกเบี้ยลูกค้ารายใหญ่ชั้นดี (MOR) และอัตราดอกเบี้ยลูกค้ารายย่อยชั้นดี (MRR) ไว้ให้นานที่สุด ทั้งนี้ เพื่อแบ่งเบาภาระอัตราดอกเบี้ยในช่วงขาขึ้น ให้กับเกษตรกรลูกค้า สถาบันเกษตรกรและผู้ประกอบการด้านการเกษตร ให้มีกำลังในการฟื้นตัวจากผลกระทบทั้งทางด้านเศรษฐกิจและแพร่ระบาดของเชื้อไวรัสโควิด-19
ทั้งนี้ ธ.ก.ส. ได้กำหนดแนวทางการช่วยเหลือเกษตรกรลูกค้าในทุกกลุ่ม เริ่มตั้งแต่การดูแลภาระหนี้สิน เพื่อลดความกังวลใจในเรื่องหนี้ เช่น การปรับปรุงโครงสร้างหนี้ และการขยายระยะเวลาชำระหนี้ ให้ลูกค้าสามารถชำระหนี้ได้ตามศักยภาพ การจัดทำคลินิกหมอหนี้ เพื่อลดหนี้ครัวเรือน การไกล่เกลี่ยหนี้ และให้คำปรึกษาด้านการจัดการหนี้ ทั้งหนี้ในและนอกระบบ รวมถึงแนวทางการประกอบอาชีพเสริมเพื่อเพิ่มรายได้ การเติมสินเชื่อใหม่ ภายใต้อัตราดอกเบี้ยที่ผ่อนปรน เพื่อเสริมสภาพคล่องในการใช้จ่ายและการลงทุน เช่น สินเชื่อสานฝันสร้างอาชีพ สินเชื่อนวัตกรรมดีมีเงินทุน อัตราดอกเบี้ย ร้อยละ 4 สินเชื่อแฟรนไชส์ สินเชื่อ Green Credit สินเชื่อ Contract Farming อัตราดอกเบี้ย MRR สินเชื่อธุรกิจชุมชนสร้างไทย อัตราดอกเบี้ย ร้อยละ 0.01 เป็นต้น และการพัฒนาเพื่อเพิ่มศักยภาพในการประกอบอาชีพ เช่น การปรับเปลี่ยนการผลิตไปปลูกพืชที่มีมูลค่าสูง การลดต้นทุนการผลิตโดยใช้เทคโนโลยีและนวัตกรรม การแปรรูปเพื่อเพิ่มมูลค่าผลผลิต รวมถึง สนับสนุนแนวทางการประกอบอาชีพเสริม เพื่อเพิ่มรายได้ให้กับเกษตรกรและชุมชน
วันพฤหัสบดีที่ 16 ธันวาคม 2564
รองปลัดฯ วรวรรณ เป็นประธานการประชุมคณะอนุกรรมการส่งเสริมอุตสาหกรรมและผู้ประกอบการผลิตภัณฑ์สมุนไพร ครั้ง2/2564
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะอนุกรรมการส่งเสริมอุตสาหกรรม และผู้ประกอบการผลิตภัณฑ์สมุนไพร ครั้ง2/2564
รองปลัดฯ วรวรรณ เป็นประธานการประชุมคณะอนุกรรมการส่งเสริมอุตสาหกรรมและผู้ประกอบการผลิตภัณฑ์สมุนไพร ครั้ง2/2564
วันนี้ (15 ธันวาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะอนุกรรมการส่งเสริมอุตสาหกรรมและผู้ประกอบการผลิตภัณฑ์สมุนไพร ครั้ง2/2564 โดยที่ประชุมได้แจ้งคำสั่งคณะกรรมการนโยบายสมุนไพรแห่งชาติที่ 1/2564 ลงวันที่ 17 กันยายน 2564 เรื่อง แต่งตั้งคณะอนุกรรมการขับเคลื่อนภารกิจของคณะกรรมการนโยบายสมุนไพรแห่งชาติ และคำสั่งกรมการแพทย์แผนไทยและการแพทย์ทางเลือกที่ 111/2564 ลงวันที่ 21 มกราคม 2564 เรื่อง คำสั่งแต่งตั้งคณะทำงานยกร่างแผนงาน (ยุทธศาสตร์) ด้านผลิตภัณฑ์สมุนไพรแห่งชาติ ฉบับที่ 2 (แผนแม่บทแห่งชาติว่าด้วยการพัฒนาสมุนไพรไทย ฉบับที่ 2 พ.ศ.2566-2570) และสรุปการประชุมคณะกรรมการนโยบายสมุนไพรแห่งชาติ ครั้งที่ 2/2564 และ (ร่าง) แผนปฏิบัติการด้านสมุนไพรแห่งชาติ ฉบับที่ 2 พ.ศ.2565-2570 ทั้งนี้ที่ประชุมได้ร่วมกันพิจารณาโครงการสำคัญของยุทธศาสตร์ที่ 2 เพื่อพัฒนาศักยภาพผู้ประกอบการและอุตสาหกรรมสมุนไพรตลอดห่วงโซ่อุปทาน โดยมีนายภาสกร ชัยรัตน์ รองอธิบดีกรมส่งเสริมอุตสาหกรรม ร่วมประชุม ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม และผ่านระบบออนไลน์ Zoom Cloud Meetings
วันอังคารที่ 9 พฤศจิกายน 2564
ท่าอากาศยานสุวรรณภูมิ ทอท. กระทรวงคมนาคม คว้าใบรับรองสนามบินเพื่อสิ่งแวดล้อม ประจำปี 2564
...
บริษัท ท่าอากาศยานไทย จำกัด (มหาชน) (ทอท.) กระทรวงคมนาคม โดยท่าอากาศยานสุวรรณภูมิ (ทสภ.) ได้รับการประกาศให้เป็นสนามบินที่เป็นมิตรกับสิ่งแวดล้อม (Green Airport) ในระดับดีมาก ประจำปี 2564 จากคณะกรรมการตรวจประเมินสนามบินที่เป็นมิตรกับสิ่งแวดล้อมของกรมส่งเสริมคุณภาพสิ่งแวดล้อม ในฐานะผู้ประกอบการท่าอากาศยานที่มีศักยภาพบริหารจัดการสิ่งแวดล้อมได้อย่างยอดเยี่ยม ควบคู่ไปกับการส่งเสริมการเดินทางและการท่องเที่ยวที่เป็นมิตรกับสิ่งแวดล้อม นำไปสู่แผนพัฒนาอุตสาหกรรมทางการบินอย่างยั่งยืน โดยมีจุดเด่นด้านการออกแบบอาคารผู้โดยสารเพื่ออนุรักษ์พลังงาน การจัดการด้านสิ่งแวดล้อมและพลังงานอย่างต่อเนื่อง การรวบรวม จัดการ และวิเคราะห์ข้อมูลด้านสิ่งแวดล้อม ตลอดจนการนำเทคโนโลยีนวัตกรรมใหม่เข้ามาใช้เพื่อส่งเสริมการแก้ไขปัญหาอย่างเป็นรูปธรรม
ทั้งนี้ AOT ดำเนินกิจกรรมด้านความรับผิดชอบต่อสังคมและสิ่งแวดล้อม ให้ความสำคัญกับการแก้ไขปัญหาการเปลี่ยนแปลงสภาพภูมิอากาศและลดการปล่อยก๊าซเรือนกระจกในภาคการขนส่ง สอดรับกับยุทธศาสตร์ชาติด้านเศรษฐกิจสีเขียว (BCG) ภายใต้แนวคิดการเป็นสนามบินที่เป็นพลเมืองที่ดีของสังคม และเป็นเพื่อนบ้านที่ดีของชุมชน (Corporate Citizenship Airport)
วันพฤหัสบดีที่ 30 กันยายน 2564
โฆษกรัฐบาลเผย“นายกฯ”ห่วงประชาชน ถูกหลอกลวงจาก “SMS ไลน์ เฟสบุ๊ก แอปเงินกู้ โทรศัพท์” แนะต้องตรวจสอบให้ดีก่อน กำชับ สตช. ดีอี ศูนย์ต่อต้านข่าวปลอมประเทศไทย ดำเนินการตามกฎหมายสูงสุด
โฆษกรัฐบาลเผย “นายกฯ”ห่วงประชาชน ถูกหลอกลวงจาก “SMS ไลน์ เฟสบุ๊ก แอปเงินกู้ โทรศัพท์” แนะ ต้องตรวจสอบให้ดีก่อน กำชับสำนักงานตำรวจแห่งชาติ กระทรวงดีอี  ศูนย์ต่อต้านข่าวปลอมประเทศไทย ดำเนินการตามกฎหมายสูงสุด
วันนี้ (30 กันยายน 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นห่วงประชาชนตกเป็นเหยื่อ SMS ไลน์ เฟสบุ๊ก แอปเงินกู้ และโทรศัพท์ หลอกลวง ปัจจุบันมิจฉาชีพใช้เทคนิคการชวนเชื่อผ่าน ข้อความ “ได้รับเงินฟรี หรือ กู้ง่าย” แอบแฝงหลอกลวง หลอกดูดเงิน-ข้อมูล ประชาชน โดยอ้างเป็นผู้ให้บริการแหล่งเงินกู้ของรัฐ และแอบแฝงตัวมากับการจ่ายเงินเงินเยียวยาประกันสังคมให้กับผู้ประกันตน เพื่อหลอกรับเงินเยียวยา ม.33 ทำให้ประชาชนที่ไม่ทันตรวจสอบข้อเท็จจริงหลงเชื่อ ทำให้สูญเสียเงินเป็นจำนวนมาก ซึ่งลักษณะกลโกงที่มิจฉาชีพใช้มีหลากหลายรูปแบบ อาทิ กลโกลทางโทรศัพท์ กลโกงบัตรต่างๆ เช่น ATM บัตรเครดิต กลโกงธนาคารออนไลน์ กลโกงออนไลน์ ซึ่งปัจจุบัน สามารถทำได้อย่างง่ายขึ้นเนื่องจากเทคโนโลยีการสื่อสารที่เปลี่ยนไป ฝากประชาชนขอให้ตรวจสอบที่มาของ SMS/APP/Web ผู้ให้บริการเหล่านั้นต้องได้รับอนุญาตประกอบธุรกิจถูกต้องตามกฎหมาย โดยตรวจสอบได้ที่เว็บไซต์หน่วยงาน กระทรวงการคลัง ธนาคารแห่งประเทศไทย เป็นต้น หรือ โทร สอบถามเพิ่มเติมได้ที่ ศูนย์คุ้มครองผู้ใช้บริการทางการเงิน (ศคง.) โทร. 1213 และหากพบเบาะแสการกระทำความผิด ติดต่อหน่วยงานที่เกี่ยวข้อง เช่น ธนาคาร สถาบันทางการเงิน หรือแจ้งเจ้าหน้าที่ตำรวจ โดยแจ้งไปยัง Call Center สำนักงานตำรวจแห่งชาติ หมายเลขโทรศัพท์ 191 หรือ 1599 ได้ตลอด 24 ชั่วโมง
“ท่านนายกรัฐมนตรีห่วงประชาชน อย่าเชื่อและอย่ากรอกข้อมูลส่วนตัวผ่านลิงก์ที่มิจฉาชีพส่ง จะทำให้ตกเป็นเหยื่อ สูญเสียทั้งข้อมูลส่วนตัวและทรัพย์สิน ซึ่งนายกรัฐมนตรีได้กำชับให้สำนักงานตำรวจแห่งชาติ และ กระทรวงดิจิทัลเพื่อเศรษฐกิจและสังคม ศูนย์ต่อต้านข่าวปลอมประเทศไทย ตรวจสอบ หากพบหลักฐานการกระทำผิด ให้ดำเนินการตามกฎหมายสูงสุด เพราะถือว่าเป็นอาชญากรรมทางเศรษฐกิจ หากินบนความเดือดร้อนของพี่น้องประชาชนที่ได้รับความยากลำบากจากสถานการณ์เศรษฐกิจขณะนี้” นายธนกร กล่าว
--------------------------------------------------------
กลุ่มประชาสัมพันธ์และเผยแพร่ สำนักโฆษก
วันพุธที่ 2 มีนาคม 2565
นายกฯ ย้ำ “เจอ - แจก - จบ” เป็นทางเลือกสำหรับผู้ป่วยโควิด-19 อาการน้อย - ไม่มีอาการ
.....
พล.อ.ประยุทธ์ จันทร์โอชา นายกรัฐมนตรี และ รมว.กห. กำชับให้เร่งสร้างการรับรู้ การรักษาผู้ป่วยโควิด-19 แบบผู้ป่วยนอก หรือ “เจอ - แจก - จบ” เป็นมาตรการเสริมสำหรับผู้ติดเชื้อที่ไม่มีอาการ หรือมีอาการน้อยมาก ไม่มีภาวะเสี่ยง และสมัครใจรักษาที่บ้าน เป็นทางเลือกควบคู่กับระบบ HI/CI เพื่อให้ประชาชนเข้าถึงการรักษา
.
ผู้ป่วยที่รับการรักษาแบบผู้ป่วยนอกจะได้รับยาตามอาการ 3 กลุ่ม คือ ยาต้านไวรัสฟาวิพิราเวียร์ ยาฟ้าทะลายโจร และยาตามอาการ เช่น ยาลดไข้ แก้ไอ แก้เจ็บคอ มีการติดตามอาการหลังครบ 48 ชั่วโมง โดยขอให้ปฏิบัติตามคำแนะนำของแพทย์อย่างเคร่งครัดด้วย
.
อ่านเพิ่มเติม คลิก >>https://www.thaigov.go.th/news/contents/details/52097
#ไทยคู่ฟ้า#ร่วมต้านโควิด19
-------------------
วันศุกร์ที่ 25 มิถุนายน 2564
ไฟเขียวคุมราคา “สินค้า - บริการ” ปี 64 จำนวน 51 รายการ
....
การกำหนดราคาสินค้าหรือบริการควบคุม เพื่อป้องกันการกำหนดราคาซื้อ – ขายที่ไม่เป็นธรรมต่อผู้บริโภค และให้สอดคล้องกับสถานการณ์ราคาสินค้าตามความเป็นจริงในปัจจุบัน เป็นสิ่งที่รัฐบาลให้ความสำคัญ
.
ล่าสุด รัฐบาลได้เห็นชอบให้คงบัญชีสินค้าและบริการควบคุมประจำปี 2564 ไว้เช่นเดียวกับ ปี 2563 ออกไปอีก 1 ปี จำนวน 51 รายการ แบ่งเป็น 46 สินค้า และ 5 บริการ กำหนดเป็น 11 หมวด ได้แก่
.
1) หมวดกระดาษและผลิตภัณฑ์
2) หมวดบริภัณฑ์ขนส่ง
3) ปัจจัยทางการเกษตร
4) ผลิตภัณฑ์ปิโตรเลียม
5) หมวดยารักษาโรคและเวชภัณฑ์
6) หมวดวัสดุก่อสร้าง
7) หมวดสินค้าเกษตรที่สำคัญ